**Ogrădeasa-cântecul Ardealului**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bate vântul peste deal

Și-n pădure prin Ardeal

Bate vântul dintr-o parte

Și privirile-mi împarte

De la Cluj mai bate vântul

De acoperă pământul

Peste ape și fântâni

Din Bogata de la stâni

Ogrădeasa vis frumos

Pe imașul cel din jos

Ciocârlia-n zbor spre soare

Dă ușor din aripioare

Și cu atâta gingășie

Cântecul i se mlădie

Peste tot peste imaș

Unde micul ciobănaș

Iată-l cu a lui mioare

Plin de razele de soare

Înste Măgură se uită

Ciocârlia o ascultă

Cetățaua o privește

În botă se odihnește

Ochi în ochi cu iarba fină

Și a soarelui lumină

Turma scumpă de mioare

Paște iată cu răbdare

Paște iată-n urma lui

Sub picurii câmpului

A lui ființă îi urmează

Până iată spre amiază

Sus de tot când soarele

Încălzind mioarele

Pân” la tufe le conduce

Unde umbra e mai dulce

Pân” la tufe el le mână

La răcoare și odihnă

Verde frunză laz frumos

În Bogata mea de Jos

Un colț iată din Ardeal

Până hăt mai sus pe deal

Mugurii unde-n lumină

Mai vor turma să o țină

S-o hrănească pe alese

Din privirile culese

S-o hrănească pe osoi

În Bogata pe la noi

Ogrădeasa loc bătut

De ploile ce-au trecut

Ogrădeasa spic de vânt

Doar pe muchii de cuvânt

Spic de iarbă din Ardeal

De pe-al amintirii mal

Cât de gingașă tu ești

Precum stelele cerești

Lasă soarele să vină

Să te-mbrace în lumină

Lasă oile să-mbuce

Iarba asta ce străluce

Lasă oile să zbiere

Să te aibă în vedere

Ogrădeasa loc ciudat

Norii-n cap unde se bat

Ogrădeasa câmp deschis

Un Ardeal din paradis

Clopotele azi pe deal

Cântă iată în Ardeal

Turma iat-o la pădure

Doar răcoarea să o fure

Căci Ardealu nu-i un vis

E un staul azi deschis

Nu-i Ardealul o părere

Ce se stinge doar și piere

Și nu este nici poveste

Din ce-a fost și nu mai este

Căci Ardealu i-un ținut

Altu cum nu s-a văzut

Un loc binecuvântat

României ce s-a dat

Din Bistrița pân” la Cluj

Peste ape fără ruj

Din Brașov la Satu-Mare

Pe întinsele-i hotare

Ardealul se înoiește

Precum Someșul ce crește

Ardealu e o mireasmă

În lumină ce îndeamnă

Oamenii ca să trăiască

Viața sfântă s-o primească

Azi noapte scrisă 7 oct.2015